A la Banda Oriental, Artigas va poder portar endavant un govern progressista i democràtic; va fer profundes reformes socials i va repartir entre els pobres les terres dels reialistes emigrats. Però a l'agost de 1816, el rei de Portugal va iniciar la invasió portuguesa a la Província Oriental. Pueyrredón no va fer res per defensar la província envaïda, i va arribar a pactar amb el cap invasor. El gener de 1817, els portuguesos van aconseguir capturar Montevideo, encara que Artigas i les seves forces van resistir encara tres anys més a l'interior de la província.